FGV obri al públic el nou pas entre andanes de l'estació de La Canyada
31/03/2021

# FGV obri al públic el nou pas entre andanes de l'estació de La Canyada

[![FGV abre al público el nuevo paso entre andenes de la estación de La Canyada ](/images/noticias/2021/03/7096/7096_lg.jpg)](/images/noticias/2021/03/7096/7096_lg.jpg)

31.03.2021

Amb aquesta actuació es milloren les condicions de seguretat i accessibilitat d'aquest pas

Ferrocarrils de la Generalitat Valenciana (FGV) ha obert al públic el pas entre andanes de l'estació de La Canyada de Metrovalencia, una vegada finalitzades les obres de millora de les condicions de seguretat i accessibilitat.  
  
L'obertura d'aquest pas ha sigut una de les qüestions que han tractat la Directora gerent d'FGV, Anaïs Menguzzato i l'Alcalde de Paterna, Juan Antonio Sagredo en la reunió que han mantingut en la seu de l'empresa pública a València Sud.  
  
La intervenció ha permés redissenyar el pas en matèria d'accessibilitat i instal·lar nous tancaments, voreres i rampes. A més, s'han millorat també les condicions de seguretat, en incorporar senyalització acústica i lluminosa, així com zones de guiat de vianants.  
  
Els treballs previstos també han comprés l'equipament i modificacions tant en les Instal·lacions de Seguretat Ferroviària, com en els sistemes de protecció de tren afectats pels nous passos a nivell per als vianants.  
  
Aquesta actuació es realitza de manera conjunta amb la qual s'executa en l'estació de Seminari-CEU de Metrovalencia, amb un pressupost de 335.511,02 euros, IVA inclòs.  
  
Aquestes intervencions estan incloses en l'estudi de les condicions de seguretat i d'accessibilitat dels passos a nivell i els passos entre andanes de la xarxa d'FGV a València, que contempla com a prioritària la millora de l'accessibilitat i de la seguretat d'aquestes dues estacions.